تمدن کوچه‌سی

اورمیه محلله‌لریندن بیری اولان، تمدن کوچه‌سی، اورمیه‌نین قدیم کوچه و محلله‌لریندن اولان «تمدن کوچه‌سی»، کئچمیشده، اورمیه‌لی یازیچی و ناشر، محمد تمدنون بورادا یاشادیغینا گؤره بو آدلا تانینیر.ibna.ir 

تانیتیمی
بو محلله، ایندیکی مالیه ایداره‌سی‌نین قارشیسیندا، کاشانی (قدیم شهرچایی) خییاوانیندا یئرلشیبدیر. اورمودا محمد تمدنون نشر اولونموش اثرلریندن بعضی‌لری بونلاردیر: 
 دیوان طرزی افشار (مشهور اورمولو شاعرلریندن بیری)
 محرم‌نامه و نووروزنامه
 ایران بیرینجی اولوسلارآراسی محاربه‌سینده و یا رضائیه (اورمو) تاریخی
 اون بئش حکایت (تورکجه‌ یازیب)
محمد تمدن (ه. ۱۲۶۷-۱۳۵۶) حیاتین دالغالاریندان کئچه‌رک، چئشیدلی مدنی، اجتماعی و سیاسی ساحه‌لرده لایقلی قوللوقلار گؤستردیکدن سونرا ۱۳۵۶-جی گونش ایلینین، خزل (مهر) آیینین ۲۹-دا دونیادان کؤچوب و رضوان باغیندا و عاییله‌وی توربه‌سینده توپراغا تاپشیریلیبدیر.مرکز پژوهشی بنیاد ایران‌شناسی شعبه آذربایجان غربی

قایناقلار